अनोली का स्केटिंग के प्रति लगाव उनके पिता की दोस्त की वजह से हुआ। दरअसल उनके पिता चाहते थे कि अनोली पढ़ाई के साथ-साथ खेलकूद (athletics), नृत्य या संगीत (dance or music) के क्षेत्र में भी कुछ करें। तब 8 साल की अनोली शाह से जब उनके पिता ने पूछा कि वो पढ़ाई के अलावा क्या करना चाहती हैं? तो वो उसका कोई सही जवाब नहीं दे पाई। हालांकि अनोली के पिता को संगीत से लगाव था इसलिए अनोली ने अपने पिता के सामने एक शर्त रखी। उन्होने कहा कि अगर वो भी संगीत सीखेंगे तो वो भी पढ़ाई के साथ संगीत सीखेंगी। इसके बाद अनोली जहां प्यानो (Piano) सीखती थीं, वहीं उनके पिता गाना सीखने लगे, लेकिन अनोली को प्यानो सीखने में ज्यादा मजा नहीं आ रहा था इसलिये उन्होने प्यानो की क्लास लेना छोड़ दिया।